open-index/open-wikipedia-markdown huggingface dataset:
ที่วางตะเกียบ

**ที่วางตะเกียบ** เป็นเครื่องใช้บนโต๊ะอาหาร ใช้ในการวางปลายตะเกียบไม่ให้สัมผัสพื้นโต๊ะ และป้องกันตะเกียบจากการปนเปื้อนหรือจากการกลิ้งตกลงจากโต๊ะ ลักษณะการใช้งานเหมือนกับที่วางมีดและที่วางช้อน ที่วางตะเกียบมักพบในร้านอาหารมากกว่าในบ้าน มีรูปร่างที่หลากหลาย อาจทำจากดินเหนียว ไม้ พลาสติก โลหะ แก้ว กระเบื้อง หรือหินมีค่าเช่นหยก หากตะเกียบใส่ไว้ในซองกระดาษ บางคนก็พับซองกระดาษของตะเกียบให้เป็นที่วางตะเกียบ

ในเอเชียตะวันออก ที่วางตะเกียบมักใช้ในมื้ออาหารเย็นแบบเป็นทางการ

## คลังภาพ

File:Various kinds of chopstick rests (4610468).jpg|ที่วางตะเกียบแบบต่าง ๆ
File:Sake, Chopsticks, Paper Rest.jpg|ที่วางตะเกียบโอริงามิ
File:Chinese Cutlery.jpg|ชุดรับประทานอาหารแบบจีน
File:Meshi.JPG|มื้ออาหารญี่ปุ่นโดยทั่วไป — วางตะเกียบไว้บนที่วางตะเกียบด้านหน้าด้านหน้าจานโดยปลายตะเกียบชี้ไปทางด้านซ้าย 
File:Chopsticks, Le Pousse Pousse, 176 Rue de Vaugirard, 75015 Paris, 15 December 2016.jpg
File:Noritake Chinese chopstick rest.jpg|alt=|ที่วางตะเกียบจีนโนริตาเกะ
File:Chinese spoon and chopstick rest.jpg|alt=|ที่วางช้อนและที่วางตะเกียบจีน
File:Spoon and chopsticks.jpg|alt=|ที่วางช้อนและตะเกียบรูปมังกรทำจากโลหะของจีน 


## ดูเพิ่ม
* ตะเกียบ
* ที่วางช้อน
* ที่วางช้อนและตะเกียบ

## อ้างอิง

## แหล่งข้อมูลอื่น

* Chopstick rest Collection, A collection of hashioki
* Erick's Chopstick Rests (Hashi Oki) Page
* Jen's Chopstick Rests Gallery
* Jurek Zarzycki's Chopstick Rests collection
* Chopstick rests, Asian Art Mall
* Unique Chopstick Rest

หมวดหมู่:เครื่องครัว
หมวดหมู่:สิ่งประดิษฐ์ของจีน
หมวดหมู่:อาหารจีน
หมวดหมู่:อาหารญี่ปุ่น
หมวดหมู่:อาหารเกาหลี
ที่วางช้อนและตะเกียบ

**ที่วางช้อนและตะเกียบ** เป็นเครื่องใช้บนโต๊ะอาหารที่ใช้สำหรับวางช้อนและตะเกียบไม่ให้สัมผัสกับพื้นของโต๊ะ ในบริบทของอาหารเกาหลี ที่วางช้อนและตะเกียบอาจเรียกว่าเป็น**ที่วาง''ซูจอ*** (수저받침) เพราะคำว่า *ซูจอ* หมายถึงชุดคู่ของช้อนและตะเกียบซึ่งพบเห็นได้ทั่วไปใน[[ประเทศเกาหลีใต้|เกาหลี]]

== คลังภาพ ==
<gallery>
Chopstick holder, Hangang, Paris 001.jpg|ที่วาง*ซูจอ*ในร้านอาหารเกาหลีในกรุง[[ปารีส]] [[ประเทศฝรั่งเศส]]
Spoon and chopstick rest.jpg|ที่วาง*ซูจอ*ของเกาหลี
Tteokmanduguk (rice cake dumpling soup).jpg|ที่วาง*ซูจอ''ของเกาหลี
Spoon and chopsticks.jpg|ที่วางช้อนและตะเกียบในบุฟเฟต์อาหารจีนในกรุงกัวลาลัมเปอร์ ประเทศมาเลเซีย 
Chinese spoon and chopstick rest.jpg|ที่วางช้อนและตะเกียบในร้านอาหารจีนในนครปูซาน ประเทศเกาหลีใต้


## ดูเพิ่ม
* ที่วางตะเกียบ
* ที่วางมีด
* ที่วางช้อน

## อ้างอิง

หมวดหมู่:เครื่องครัว
หมวดหมู่:สิ่งประดิษฐ์ของจีน
หมวดหมู่:อาหารจีน
หมวดหมู่:อาหารญี่ปุ่น
หมวดหมู่:อาหารเกาหลี
หมวดหมู่:อาหารไต้หวัน
ขนมเรไร

**ขนมเรไร** หรือ **ขนมรังไร** เป็นขนมไทยชนิดหนึ่งที่มีลักษณะเหมือนรังของตัวเรไร (แมลงอยู่ในจำพวกจักจั่น) หรืออาจจะมีลักษณะคล้ายกับรังนกเล็ก ๆ มีสีต่างกันออกไป เช่น ชมพู เขียว ฟ้า เหลือง ขาว ม่วงคราม เป็นต้น  เวลากินราดกะทิ โรยมะพร้าวขูดและน้ำตาลผสมงาคั่ว 

ขนมเรไรมีส่วนผสมมาจากแป้ง กะทิ มะพร้าว และน้ำตาล ใช้แป้งข้าวเจ้ากับน้ำลอยดอกมะลิ ผสมสีจากธรรมชาติ เช่น อัญชัญ นำแป้งมาปั้นเป็นก้อนแล้วอัดขนมด้วยแป้นพิมพ์ให้เป็นเส้นเล็ก ๆ แล้วนำมานึ่ง

ขนมเรไรปรากฏชื่ออยู่ในบทพระราชนิพนธ์ *[[กาพย์เห่เรือชมเครื่องคาวหวาน]]* ของพระบาทสมเด็จพระพุทธเลิศหล้านภาลัย ทรงพระราชนิพนธ์ในชื่อ "รังไร" ดังความว่า "รังไรโรยด้วยแป้ง เหมือนนกแกล้งทำรังรวง โอ้อกนกทั้งปวง ยังยินดีด้วยมีรัง"

## อ้างอิง

หมวดหมู่:ขนมไทย
ซุปสิงคโปร์

**ซุปสิงคโปร์** เป็นแกงชนิดหนึ่งจำเพาะในชุมชนกุฎีจีน กรุงเทพมหานคร ประเทศไทย โดยที่เป็นแกงที่ผัดพริกแกงเผ็ดเข้ากับซี่โครงหรือเนื้อหมูตุ๋นจนเข้าที่ ให้รสเปรี้ยว หวาน เค็ม และเผ็ด อาหารชนิดนี้เป็นอาหารที่ปรากฏอยู่ใน *ตำราเล่มเล็ก* ซึ่งเป็นหนังสือสูตรอาหารประจำชุมชน อย่างไรก็ตามอาหารชนิดนี้สูญหายไป ไม่มีผู้สืบต่อ ปัจจุบันมีโครงการฟื้นฟูซุปสิงคโปร์นี้ขึ้นอีกครั้งจากทีมเชฟจากโลคัลอร่อย (Local Aroi) โดยการสนับสนุนกลุ่มบริษัทดุสิตธานี

ชื่อของซุปสิงคโปร์นี้ยังไม่ทราบที่มาอย่างแน่ชัด แต่มีการสันนิษฐานว่า ชาวกุฎีจีนที่มีเชื้อสายโปรตุเกสในอดีต คงคิดดัดแปลงเมนูอาหารขึ้นใหม่โดยนำแนวคิดด้านอาหารในพื้นที่คือสิงคโปร์มาตั้งชื่อ ทว่าอาหารชนิดนี้ก็สูญหายไปโดยไม่มีใครสืบต่อ ในหนังสือ *ตำราเล่มเล็ก* ที่บันทึกข้อมูลของซุปสิงคโปร์เพียงแห่งเดียว ก็ให้ข้อมูลเป็นวัตถุดิบ แต่ไม่บอกจำนวนหรือปริมาณว่าต้องใส่กี่กรัม

ทีมเชฟโลคัลอร่อย ได้รังสรรค์เมนูนี้ขึ้นใหม่ โดยอนุมานจากวัตถุดิบที่ปรากฎในตำราอาหาร คือนำซี่โครงหมูไปเคี่ยวจนเปื่อย จากนั้นนำไปผัดกับพริกแกงที่แต่งสีพริกแกงด้วยพริกเหลือง จนซึมเข้าเนื้อแล้วนำซี่โครงหมูไปตุ๋นอีกครั้งจนเปื่อย จากนั้นปรุงน้ำแกงให้ได้สามรส โดยได้รสเปรี้ยวจากน้ำส้มมะขาม รสหวานจากน้ำตาลมะพร้าว และรสเค็มจากน้ำปลาดี ให้รสชาติกลมกล่อมเข้มข้น เมื่อเสิร์ฟจะรองซี่โครงหมูตุ๋นด้วยถั่วอัลฟาฟา 

## อ้างอิง

หมวดหมู่:แกง
หมวดหมู่:อาหารไทยภาคกลาง
หมวดหมู่:อาหารจากเนื้อหมู
The sign ลางสังหรณ์

**ลางสังหรณ์** เป็นซีรีส์วายสายบอยเลิฟ (Boy's Love) แนวแอคชั่นดราม่าแฟนตาซี (Action Drama Fantasy) ผลงานเรื่องที่สามของค่าย IDOL FACTORY สร้างจากนิยายเรื่องลางสังหรณ์ของ I-Rain-Yia โดยเรื่องราวเล่าถึงพันธะสัญญาความผูกพันและความอาฆาตแค้นระหว่างพญานาคและพญาครุฑ ผ่านตัวละครในหน่วยปฏิบัติการพิเศษที่ต้องปฏิบัติภารกิจในการสืบสวนสอบสวนสาเหตุการฆาตกรรมในคดีต่างๆ กำกับการแสดงโดยนัฐพงศ์ วงษ์กวีไพโรจน์ นำแสดงโดย ภัทรชนน อ่อนสะอาด และ ธนทัต พรรณวิริยะกุล

## โครงเรื่อง
ธาร นายตำรวจหนุ่มผู้มีปมในใจเกี่ยวกับการตายของบิดาและมารดา เนื่องจากเค้าเป็นผู้รอดชีวิตเพียงคนเดียวในอุบัติเหตุครั้งนั้น แต่ธารมั่นใจว่าเป็นการจัดฉากเพื่อฆาตกรรม เค้าจึงเข้ารับการฝึกเพื่อคัดเลือกเป็นหน่วยสอบสวนพิเศษเพื่อจะได้สืบหาความจริงเกี่ยวกับการตายของบิดาและมารดา ณ ศูนย์ฝึกธารได้พบกับพญาเพื่อนรวมฝึกที่มาจากคนละหน่วย ซึ่งตัวธารเองกลับรู้สึกผูกผันและเป็นห่วงพญามากกว่าเพื่อนร่วมรุ่นคนอื่นๆ และธารได้ใช้ความสามารถพิเศษของตัวเองในการช่วยชีวิตพญาไว้ได้หลายครั้ง ในขณะที่พญาเองก็เหมือนมีบ้างสิ่งจ้องเอาชีวิตอยู่ตลอดเวลา

## รายชื่อนักแสดง

## งานสร้าง
ลางสังหรณ์เป็นซีรีส์วายแนวสืบสวนสอบสวนแอ็คชั่นดราม่าแฟนตาซีฟอร์มยักษ์ของค่าย IDOL FACTORY ที่ทุ่มทุนสร้างทั้งในส่วนของโปรดักชั่นและการทำ CG โดยใช้เวลาเตรียมการนานกว่า 1 ปี ทั้งในส่วนของการค้นคว้าหาข้อมูล และการส่งนักแสดงในเรื่องไปเรียนคิวบู๊ การยิงปืน และการดำน้ำ แต่อย่างไรก็ตามเมื่อถึงกลางเดือนมีนาคม พ.ศ. 2566 ก็ได้มีการประกาศเปิดตัวนักแสดงหลักทั้ง 7 คน ได้แก่ ภัทรชนน อ่อนสอาด, ธนทัต พรรณวิริยะกุล, พงศกร สุเกียง, ณัฐภาสน์ ตันติเสถียรชัย, จักริน ภูริพัฒน์, ปิฐิกร ศิริพรสวรรค์ และ อัศวฤทธิ์ พินิตภาญจนพันธุ์ โดยได้ ครูเอ นัฐพงศ์ วงษ์กวีไพโรจน์ มารับหน้าที่ผู้กำกับและผู้ฝึกสอนการแสดง ซีรีส์เริ่มเปิดกล้องถ่ายทำคิวแรกในช่วงกลางเดือนพฤษภาคม พ.ศ. 2566 โดยได้มีการทำการบวงสรวงในวันที่ 17 มิถุนายน พ.ศ. 2566 และจัดงานลางสังหรณ์ DAWN OF THE SIGN ดูตอนแรกพร้อมกันที่โรงภาพยนตร์ไอแมกซ์ ไอคอน ซีเนคอนิค ไอคอนสยามในวันที่ 18 พฤศจิกายน พ.ศ. 2566 และมีกำหนดออกอากาศตอนแรกทางช่อง 3 ในวันที่ 25 พฤศจิกายน พ.ศ. 2566

## เพลงประกอบละคร

## รางวัล

## อ้างอิง

## แหล่งข้อมูลอื่น

* นิยาย ลางสังหรณ์

หมวดหมู่:ละครชายรักชายไทย
หมวดหมู่:ละครโทรทัศน์วัยรุ่น
หมวดหมู่:ภาพยนตร์ชุดทางโทรทัศน์ไทย
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2566
หมวดหมู่:ละครโทรทัศน์ไทยในปี พ.ศ. 2567
วัดท่าชะมวง

**วัดท่าชะมวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลละงู อำเภอละงู จังหวัดสตูล ที่ดินตั้งวัดมีเนื้อที่ 10 ไร่ 37 ตารางวา วัดอยู่ห่างไกลจากตั้งอำเภอ 10 กิโลเมตร ห่างไกลจากตัวจังหวัด 60 กิโลเมตร ปัจจุบันมีรักษาการเจ้าอาวาส คือ พระพิทัศน์ สุทสฺสโน

วัดท่าชะมวงสร้างขึ้นโดยนายบุญล่อง ห้าวหาญ เป็นผู้ดำเนินการสร้างวัดและตั้งวัด ได้รับอนุญาตให้สร้างวัดเมื่อวันที่ 26 พฤศจิกายน พ.ศ. 2523 กระทรวงศึกษาธิการประกาศตั้งวัดเมื่อวันที่ 18 พฤศจิกายน พ.ศ. 2524 ได้รับพระราชทานวิสุงคามสีมาเมื่อวนที่ 13 กรกฎาคม พ.ศ. 2536

อาคารเสนาสนะประกอบด้วย ศาลาการเปรียญกว้าง 8 เมตร ยาว 25 เมตร สร้างเมื่อ พ.ศ. 2515 เป็นอาคารครึ่งตึกครึ่งไม้ ศาลาอเนกประสงค์กว้าง 7 เมตร ยาว 14 เมตร สร้างเมื่อ พ.ศ. 2530 เป็นอาคารไม้ ศาลาบำเพ็ญกุศลกว้าง 8 เมตร ยาว 14 เมตร สร้างเมื่อ พ.ศ. 2560 เป็นอาคารคอนกรีตเสริมเหล็ก กุฎิสงฆ์จำนวน 7 หลัง ณาปนสถานจำนวน 1 หลัง หอระฆัง จำนวน 1 หลังและโรงครัวจำนวน 1 หลัง ปูชนียวัตถุมีพระประธานในศาลาการเปรียญ ปางมารวิชัย

## อ้างอิง

ท่าชะมวง
หมวดหมู่:อำเภอละงู
รอน แอตกินสัน

**รอนัลด์ เฟรเดอริก แอตกินสัน** (, เกิด 18 มีนาคม 1939) เป็นอดีตนักฟุตบอลและผู้จัดการทีมชาวอังกฤษ ได้รับฉายาว่า **บิกรอน** เขาได้รับการยกย่องว่าเป็นหนึ่งในผู้เชี่ยวชาญด้านฟุตบอลที่มีชื่อเสียงที่สุดของอังกฤษในช่วงทศวรรษที่ 90 และต้นทศวรรษ 2000

เขาได้รับฉายาว่า **เดอะแทงก์** ในระหว่างการค้าแข้งของเขา เขาเล่นให้กับออกซฟอร์ดยูไนเต็ด เป็นเวลา 12 ปี และเขายังคงครองสถิติการลงสนามให้สโมสรมากที่สุดจนถึงทุกวันนี้ที่ 560 นัด ในฐานะผู้จัดการทีม เขาคว้าแชมป์เอฟเอคัพกับแมนเชสเตอร์ยูไนเต็ด ในปี 1983 และ 1985 และฟุตบอลลีกคัพกับเชฟฟีลด์เวนส์เดย์ ในปี 1991 และแอสตันวิลลาในปี 1994

## อ้างอิง

หมวดหมู่:นักฟุตบอลจากลิเวอร์พูล
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมฟุตบอลชาวอังกฤษ
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้จัดการทีมสโมสรฟุตบอลแมนเชสเตอร์ยูไนเต็ด
หมวดหมู่:ผู้จัดการทีมสโมสรฟุตบอลแอสตันวิลลา
ดีมอนของผม

***ดีมอนของผม*** () เป็นละครโทรทัศน์แบบสตรีมมิ่งแนวแฟนตาซี-วิทยาศาสตร์ ผลิตโดยอิ๊กลู สตูดิโอ สตูดิโอของคนไทย ออกอากาศทางเน็ตฟลิกซ์ กำกับโดย ณัฐ ยศวัฒนานนท์ ละครเรื่องนี้ออกอากาศในวันที่ 23 พฤศจิกายน 2023

## เรื่องย่อ
ในอนาคตอันใกล้นี้ หลังจากการระเบิดของระเบิดนิวเคลียร์ทำให้โลกชนกับนรก นักเรียนชั้นประถมชื่อ เคนโตะ ได้พบกับปีศาจตัวเล็กชื่อ อันนา และเลี้ยงดูเธอ ละครติดตามการผจญภัยของ เคนโตะ และ อันนา เมื่อพวกเขาเริ่มต้นการเดินทางเพื่อนำแม่ของเคนโตะกลับมามีชีวิตอีกครั้ง

## ตัวละคร
### ตัวละครหลัก
* **เคนโตะ ทาจิบานะ** (พากย์เสียงโดย มิยูริ ชิมาบูกูโระ ในภาษาญี่ปุ่น และCassandra Lee Morris ในภาษาอังกฤษ) เป็นนักเรียนประถมตัวน้อยและตัวเอกที่พบกับแอนนาโดยบังเอิญ
* **อันนา** (พากย์เสียงโดย โคโกโระ คิกูจิ ในภาษาญี่ปุ่น และ Cristina Vee ในภาษาอังกฤษ) สัตว์ปีศาจขนาดเล็กที่ถูกพบโดยเคนโตะหลังจากเดินไปอย่างไร้จุดหมาย

### ตัวละครอื่น
* **คาโอรุ ทาจิบานะ** (พากย์เสียงโดยฟูมิโกะ โอริกาซะ ในภาษาญี่ปุ่น และ Amber Lee Connors เป็นภาษาอังกฤษ)
* **คาเอเดะ โฮโจ** (พากย์เสียงโดยอายาเนะ ซากูระ ในภาษาญี่ปุ่น และ Ryan Bartley ในภาษาอังกฤษ )
* **โคยะ โคโคโนเอะ** (พากย์เสียงโดยวาตารุ ฮาตาโนะ ในภาษาญี่ปุ่น และ Robbie Daymond ใน ภาษาอังกฤษ)
* **คิริโกะ นันบุ** (พากย์เสียงโดย นาโอยะ มิยาเสะ ในภาษาญี่ปุ่น และ Benjamin Diskin ในภาษาอังกฤษ)
* **เก็นจิโร่ โฮจะวะ** พากย์เสียงโดยโจจิ นากาตะ ในภาษาญี่ปุ่น และ Bill Butts ในภาษาอังกฤษ)

## ตอน

## การผลิต
ละครเรื่องนี้ได้รับการประกาศในงาน Tudum ของเน็ตฟลิกซ์ ในเดือนกันยายน 2022 โดยมีฮิโรตากะ อาดาจิ (หรือที่รู้จักในชื่อโอสึจิ) เขียนบทและมีณัฐ ยศวัฒนานนท์เป็นผู้กำกับ อิ๊กลูสตูดิโอบริษัทแอนิเมชั่นสัญชาติไทยรับหน้าที่ดูแลการผลิต

## อ้างอิง

## แหล่งข้อมูลอื่น
* 
* 
* 

หมวดหมู่:รายการโทรทัศน์ที่มีฉากในประเทศญี่ปุ่น
หมวดหมู่:อนิเมะออริจินอลของเน็ตฟลิกซ์
หมวดหมู่:การ์ตูนทีวีแอนิเมชันเกี่ยวกับเด็ก
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2566
หมวดหมู่:รายการโทรทัศน์ไทยสำหรับเด็ก
หมวดหมู่:การ์ตูนทีวีแอนิเมชันไทย
หมวดหมู่:รายการโทรทัศน์ภาษาญี่ปุ่น
หมวดหมู่:การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ
วิธีการบังคับต่อสหพันธ์สาธารณรัฐยูโกสลาเวีย

ระหว่างสงครามยูโกสลาเวียในคริสต์ทศวรรษ 1990 และต้นคริสต์ทศวรรษ 2000 มีการกำหนดวิธีการบังคับหลายรอบต่ออดีตสาธารณรัฐยูโกสลาเวียอย่างเซอร์เบียและมอนเตเนโกรซึ่งในขณะนั้นก่อตั้งประเทศใหม่ที่เรียกว่าสหพันธ์สาธารณรัฐยูโกสลาเวีย

การกำหนดวิธีการบังคับรอบแรกเป็นไปเพื่อตอบโต้สงครามบอสเนียและสงครามในโครเอเชียระหว่างเดือนเมษายน 1992 ถึงตุลาคม 1995 ยูโกสลาเวียอยู่ภายใต้วิธีการบังคับของสหประชาชาติ (ยูเอ็น) วิธีการบังคับถูกยกเลิกหลังจากการลงนามยุติความขัดแย้งในความตกลงเดย์ตัน

ระหว่างสงครามคอซอวอในปี 1998–1999 ยูโกสลาเวียถูกสหประชาชาติ สหภาพยุโรป (อียู) และสหรัฐกำหนดวิธีการบังคับอีกรอบ และหลังจากการโค่นล้มประธานาธิบดีสลอบอดัน มีลอเชวิช ในเดือนตุลาคม 2000 วิธีการบังคับยูโกสลาเวียได้ถูกยกเลิกอย่างเต็มรูปแบบในวันที่ 19 มกราคม 2001

วิธีการบังคับมีผลกระทบสำคัญต่อเศรษฐกิจและสังคมของเซอร์เบียและมอนเตเนโกร เซอร์เบียได้รับผลกระทบหนักที่สุด โดยจีดีพีลดลงจาก 2.4 หมื่นล้านดอลลาร์ในปี 1990 เหลือต่ำกว่า 1 หมื่นล้านดอลลาร์ในปี 1993 และ 8.66 พันล้านดอลลาร์ในปี 2000 นอกจากนี้ยังส่งผลกระทบร้ายแรงต่ออุตสาหกรรมยูโกสลาเวียด้วย มีประชาชนประมาณ 300,000 คนอพยพออกจากเซอร์เบียในช่วงทศวรรษ 1990 โดยร้อยละ 20 ของจำนวนนี้มีการศึกษาระดับอุดมศึกษา
## อ้างอิง

หมวดหมู่:การล่มสลายของยูโกสลาเวีย
หมวดหมู่:ประเทศเซอร์เบียและมอนเตเนโกร
หมวดหมู่:วิธีการบังคับระหว่างประเทศ
ฮ่อยจ๊อ

**ฮ่อยจ๊อ** (; เพ็งอิม: hoi6 zo2, "โห่ยจ้อ") เป็นอาหารจีนตอนใต้จากภูมิภาคแต้จิ๋ว ทำจากเนื้อปูผสมกับมันหมูสุกหั่นละเอียด แห้ว ไข่ ต้นหอมซอย แป้งสาลี ปรุงรสด้วยเกลือ น้ำตาล พริกไทย ก่อนนำไปห่อด้วยฟองเต้าหู้ให้เป็นแท่งยาว แล้วมัดเป็นปล้อง ๆ นำไปนึ่งจนสุก จากนั้นนำไปหั่นตามรอยมัดให้เป็นชิ้นพอดีคำ ก่อนนำไปทอดในน้ำมันจนเหลืองกรอบ มีสัมผัสกรอบนอกนุ่มใน นิยมรับประทานเคียงกับน้ำจิ้มบ๊วย ซึ่งมีรสหวาน

โดยชื่อ "ฮ่อยจ๊อ" เป็นคำยืมมาจากภาษาแต้จิ๋วว่า *โห่ยจ้อ* ประกอบด้วยคำว่า *โหย* หรือ *โหย* แปลว่า ปู กับ *จ้อ* แปลว่า ผลพุทรา รวมกันมีความหมายว่า "ผลพุทราเนื้อปู"

ปัจจุบันในมีประยุกต์ใช้เนื้อสัตว์ชนิดอื่นมาเป็นวัตถุดิบหลักแทนเนื้อปู เช่น เนื้อไก่ เรียก "ไก่จ๊อ" หรือ เนื้อหมู เรียก "หมูจ๊อ" ขณะที่ฮ่อยจ๊อแบบดั้งเดิมกลับถูกเรียกว่า "จ๊อปู" นอกจากนี้ยังมีอาหารที่มีลักษณะใกล้เคียงกับฮ่อยจ๊อ เรียกว่า แฮ่กึ๊น (, *แห่กึ้ง*; ) ซึ่งใช้เนื้อกุ้งเป็นหลัก

## อ้างอิง

หมวดหมู่:อาหารแต้จิ๋ว
หมวดหมู่:อาหารไทย
หมวดหมู่:คำและวลีภาษาแต้จิ๋ว
ดนตรีล้ำยุค

**ดนตรีล้ำยุค** หรือ **ดนตรีอาว็อง-การ์ด** () เป็นดนตรีที่ได้รับการยกย่องว่าเป็นดนตรีกลุ่มแนวหน้าทางนวัตกรรม โดยคำว่า "อาว็อง-การ์ด" หมายความถึงการวิพากษ์วิจารณ์ขนบธรรมเนียมทางสุนทรียภาพที่มีอยู่ การปฏิเสธสถานะเดิมที่เห็นด้วยกับความมีเอกลักษณ์และองค์ประกอบอันเป็นงานต้นแบบ และแนวคิดที่จงใจท้าทายหรือสร้างความแปลกแยกกับกลุ่มผู้ฟัง ดนตรีล้ำยุคมีความแตกต่างจากดนตรีแนวทดลอง ที่การใช้จุดยืนสุดโต่งในธรรมเนียมเดิมบางอย่าง ในขณะที่ดนตรีแนวทดลองอยู่นอกจากธรรมเนียมที่มีมา

## อ้างอิง

หมวดหมู่:ดนตรีทดลอง
หมวดหมู่:ศิลปะล้ำยุค
โลโกโมโก

**โลโกโมโก** () เป็นอาหารฮาวายร่วมสมัย โลโกโมโกแบบดั้งเดิมประกอบไปด้วยข้าวสวย โปะด้วยสเต๊กฮัมบวร์ค ไข่ดาว แล้วราดด้วยเกรวีสีน้ำตาล ปัจจุบันมีการปรับเปลี่ยนวัตถุดิบไปหลายรูปแบบตามความชอบ

## ประวัติ
โลโกโมโกเกิดขึ้นครั้งแรกที่ภัตตาคารลิงคอล์นกริลล์ () เมืองฮีโล รัฐฮาวาย สหรัฐ มีริชาร์ด อิโนอูเอะ เป็นเจ้าของร้าน และแนนซี เป็นภรรยา ใน พ.ศ. 2492 มีกลุ่มวัยรุ่นจากสโมสรกีฬาลิงคอล์นเร็กเกอส์ () ขอร้องให้เจ้าของร้านทำอาหารใหม่ที่ไม่ใช่แซนด์วิช แต่มีราคาถูกและใช้เวลาทำไม่นาน พวกเขาบอกให้แนนซีเทข้าวลงชาม โปะด้วยแผ่นเนื้อสเต๊กฮัมบวร์ค ราดด้วยเกรวีสีน้ำตาล แล้วโปะไข่ดาวลงอีกชั้น วัยรุ่นได้ตั้งชื่ออาหารชนิดนี้ว่า "โลโกโมโก" โดยตั้งจากเพื่อนที่มีชื่อว่า จอร์จ อากิโมโตะ มีชื่อเล่นว่า เครซี เพราะมีนิสัยบ้า ๆ บอ ๆ จอร์จ ทากาฮาชิ ซึ่งเป็นเพื่อนอีกคนหนึ่งซึ่งกำลังศึกษาภาษาสเปนที่โรงเรียนมัธยมศึกษาฮีโล แนะนำใช้ชื่อว่า *โลโก* () ซึ่งแปลว่า "บ้า" ผูกกับคำว่า "โมโก" () โดยพวกเขาให้เหตุผลว่า "คล้องกับคำว่าโลโกและฟังดูเพราะดี"

## ระเบียงภาพ

ไฟล์:"Italian" Loco Moco - Meatball patties with spicy tomato basil sauce and sunny egg over rice. -mashup (14375994018).jpg|โลโกโมโกที่ในซอสมะเขือเทศแบบเผ็ดแทนเกรวี
ไฟล์:Loco moco 001.jpg|โลโกโมโก
ไฟล์:Homestyle Hawaiian loco moco - 1.jpg|โลโกโมโกในเมืองแซนดีเอโก รัฐแคลิฟอร์เนีย
ไฟล์:Fish loco moco.jpg|โลโกโมโกเนื้อปลา


## เชิงอรรถ

## อ้างอิง

หมวดหมู่:อาหารประจำชาติ
หมวดหมู่:อาหารฮาวาย
หมวดหมู่:อาหารจากข้าว
หมวดหมู่:อาหารจากไข่
หมวดหมู่:แฮมเบอร์เกอร์
ราดู เดรอกูชิน

**ราดู มาเตย์ เดรอกูชิน** (; เกิด 3 กุมภาพันธ์ 2002) เป็นนักฟุตบอลอาชีพชาวโรมาเนีย ปัจจุบันเล่นในตำแหน่งเซ็นเตอร์แบ็กให้แก่ทอตนัมฮอตสเปอร์ในพรีเมียร์ลีกและทีมชาติโรมาเนีย

เดรอกูชินเริ่มต้นอาชีพค้าแข้งของเขากับยูเวนตุสเน็กซต์เจน ซึ่งเป็นทีมสำรองของยูเวนตุสในปี 2020 และต่อมาในปีนั้น เขาได้ประเดิมสนามให้กับทีมชุดใหญ่ด้วยวัย 18 ปี แต่เนื่องจากเขาไม่สามารถยึดตำแหน่งตัวจริงได้ เขาจึงถูกปล่อยตัวให้ซัมป์โดเรีย, ซาแลร์นีตานา และเจนัวยืมตัวตามลำดับ จนกระทั่งเขาเซ็นสัญญาถาวรกับเจนัวในปี 2023

## ชีวิตในวัยเด็ก
เดรอกูชินเกิดในบูคาเรสต์ เป็นบุตรชายของสเวตลานาและดัน เดรอกูชิน ซึ่งเป็นอดีตนักกีฬาบาสเกตบอลและวอลเลย์บอลทีมชาติโรมาเนียตามลำดับ เขามีน้องสาวชื่อเมย์รา ซึ่งเล่นบาสเก็ตบอลด้วย

## ระดับสโมสร
### เริ่มต้นอาชีพ
ลูกพี่ลูกน้องชักชวนให้เดรอกูชินเล่นฟุตบอล เขาเข้าร่วมทีมเยาวชนของสปอร์ตุลสตูเดนเซสก์เมื่ออายุ 7 ขวบ เขาเล่นที่สโมสรแห่งนี้เป็นเวลา 4 ปีก่อนที่ทีมจะถูกยุบ จากนั้นจึงย้ายไปร่วมทีมเรกัลสปอร์ตบูกูเรชต์ ที่นั่นเขาได้เป็นเพื่อนร่วมทีมกับออกตาวียัน ปอเปสกู และลูกา ฟลอรีเกอ

## อ้างอิง

หมวดหมู่:กองหลังตัวกลางฟุตบอลชาย
หมวดหมู่:ผู้เล่นในเซเรียอา
หมวดหมู่:ผู้เล่นในเซเรียบี
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นสโมสรฟุตบอลเจนัว
หมวดหมู่:นักฟุตบอลชาวโรมาเนีย
หมวดหมู่:นักฟุตบอลทีมชาติโรมาเนีย
หมวดหมู่:บุคคลจากบูคาเรสต์
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:ผู้เล่นสโมสรฟุตบอลทอตนัมฮอตสเปอร์
ทัชชกร บุญลัภยานันท์

**ทัชชกร บุญลัภยานันท์** ชื่อเล่น **ก๊อตจิ** เป็นนักแสดงชาวไทย เป็นพิธีกรและฝ่ายสร้างสรรค์รายการเทยเที่ยวไทย และรถโรงเรียน และเป็นโปรดิวเซอร์ ในอีกหลายรายการมากมาย

## ประวัติ
ทัชชกร บุญลัภยานันท์ หรือ ก๊อตจิ เกิดเมื่อวันที่ 2 กันยายน พ.ศ. 2528 เป็นลูกเพียงคนเดียวของครอบครัว ก๊อตจิเป็นพิธีกร นักแสดงชาวไทยที่มีชื่อเสียงในวงกว้าง

จบการศึกษาระดับมัธยมศึกษา ที่ โรงเรียนสวนกุหลาบวิทยาลัย ระดับปริญญาตรี คณะอักษรศาสตร์ เอกภาษาจีน จุฬาลงกรณ์มหาวิทยาลัย และระดับปริญญาโท คณะนิเทศศาสตร์ สาขาวิชาการสื่อสารมวลชน จุฬาลงกรณ์มหาวิทยาลัย

เริ่มเป็นที่รู้จักจากการเป็นหนึ่งในพิธีกรรายการท่องเที่ยวชื่อดังอย่าง รายการ "เทยเที่ยวไทย" อีกทั้งยังเคยทำเบื้องหลังมาแล้วหลายรายการ อาทิ ครีเอทีฟรายการ Five Live, โปรดิวเซอร์รายการ รถโรงเรียน, โปรดิวเซอร์รายการ ชวนเล่น Challenge เป็นต้น

ด้านงานในวงการบันเทิง ก๊อตจินอกจากจะเป็นพิธีกรและโปรดิวเซอร์แล้ว ยังมีผลงานทางการอีกแสดงมากมาย ไม่ว่าจะเป็นซีรีส์ Love Balloon รักพองลม, Ugly Duckling รักนะเป็ดโง่ ตอน Pity Girl, U-Prince Series ตอน คิริว, Club Friday The Series 9 รักครั้งหนึ่ง ที่ไม่ถึงตาย ตอน รักนอกเวลา, Mint To Be นายนั่นแหละ… คู่แท้ของฉัน รวมทั้ง ภาพยนตร์ บัวผันฟันยับ และซีรีส์ 23.5 องศาที่โลกเอียง อีกด้วย

## การศึกษา
* มัธยมศึกษา : โรงเรียนสวนกุหลาบวิทยาลัย
* ปริญญาตรี  : จุฬาลงกรณ์มหาวิทยาลัย คณะอักษรศาสตร์ เอกภาษาจีน
* ปริญญาโท   : จุฬาลงกรณ์มหาวิทยาลัย คณะนิเทศศาสตร์ สาขาวิชาการสื่อมวลชน
## ผลงาน
### ละครโทรทัศน์/ซีรีส์

### ภาพยนตร์
* ชอบกดไลค์ ใช่กดเลิฟ
* บัวผันฟันยับ รับบท จันอับ

### พิธีกร
* รายการ เทยเที่ยวไทย (Bang Channel, ช่องวัน, จีเอ็มเอ็ม 25)
* โปรดิวเซอร์ รายการ รถโรงเรียน (จีเอ็มเอ็ม 25)
* รายการ เห็นเป็นเรื่อง (ช่อง 7)
* รายการ แม๊...เม้าท์ ยังไงไหนเล่าซิ (อมรินทร์ทีวี)

### คอนเสิร์ตและงานแสดงสด

## รางวัล

## อ้างอิง
ตรีนิล

**ตรีนิล** () เป็นสถานที่ทางมานุษยวิทยาบรรพชีวินวิทยาริมแม่น้ำเบองาวันโซโลในอำเภองาวี จังหวัดชวาตะวันออก ประเทศอินโดนีเซีย ใน ค.ศ. 1891 เออแฌ็ง ดูบัวส์ นักกายวิภาคศาสตร์ชาวดัตข์ค้นพบตัวอย่างชนิด "มนุษย์ชวา" (*Homo erectus erectus*) โฮมินินชนิดแรกที่พบนอกทวีปยุโรป

## อ้างอิง

## อ่านเพิ่ม
*
*

หมวดหมู่:แหล่งโบราณคดีในประเทศอินโดนีเซีย
หมวดหมู่:ประเทศอินโดนีเซียยุคก่อนประวัติศาสตร์
หมวดหมู่:สถานที่ตั้งของโฮโมอิเร็กตัส

หมวดหมู่:จังหวัดชวาตะวันออก
น่านพะย่า

**น่านพะย่า** (, ; หมายถึง "วัดหลวง") เป็นโบสถ์พราหมณ์ในหมู่บ้านมยี่นกะบาตอนใต้ของพุกาม ประเทศพม่า โบสถ์นี้อยู่ติดกับวัดมนูหะ และสร้างโดยพระเจ้ามนูหะ กษัตริย์อาณาจักรสุธรรมวดี สร้างขึ้นจากปูนโคลน หิน และอิฐ และใช้เป็นที่ประทับของพระเจ้ามนูหะ โบสถ์มีการแกะสลักรูปพระพรหมอย่างวิจิตรบรรจง และยังมีรูปเทพเจ้าฮินดูองค์อื่น ๆ อีกด้วย เนื่องจากพระเจ้ามนูหะเป็นชาวมอญภายในวัดจึงมีรูปปั้นและสัญลักษณ์ต่าง ๆ ของมอญ รวมถึงหงส์

## อ้างอิง

* 

หมวดหมู่:โบสถ์พราหมณ์ในประเทศพม่า
หมวดหมู่:สิ่งก่อสร้างในพุกาม
หมวดหมู่:โบราณสถานในประเทศพม่า
หมวดหมู่:สถานที่ท่องเที่ยวในประเทศพม่า
กังฟูแพนด้า 4

***กังฟูแพนด้า 4*** () เป็นภาพยนตร์แอนิเมชันแนวตลก ดราม่า และกำลังภายในอเมริกัน ที่ออกฉายในปี ค.ศ. 2024 ผลิตโดยดรีมเวิกส์แอนิเมชัน และจัดจำหน่ายโดยยูนิเวอร์แซลพิกเจอส์ เป็นภาคที่สี่ของแฟรนไชส์ *[[กังฟูแพนด้า (แฟรนไชส์)|กังฟูแพนด้า]]* และเป็นภาคต่อของ *[[กังฟูแพนด้า 3]]* (2016) ภาพยนตร์เรื่องนี้กำกับโดยไมค์ มิตเชลล์ และร่วมกำกับโดยสเตฟานี มา สไตน์ และนำแสดงโดยแจ็ก แบล็ก, ดัสติน ฮอฟแมน, เจมส์ ฮอง, ไบรอัน แครนสตัน และเอียน แมคเชนที่กลับมารับบทเดิมจากภาคก่อน ร่วมกับอควาฟินา, ไวโอลา เดวิส และกวาน เก๊ ฮวี เข้าร่วมทีมนักแสดงใหม่

ผู้กำกับเจนนิเฟอร์ ยูห์ เนลสัน และอะเลสซานโดร คาร์โลนี ถูกถามเกี่ยวกับความเป็นไปได้ของภาพยนตร์เรื่อง*กังฟูแพนด้า*ในภาคที่สี่ก่อนที่จะออกฉายใของภาคที่สามในเดือนมกราคม ค.ศ. 2016 โดยเนลสันกล่าวในภายหลังในเดือนสิงหาคม ค.ศ. 2018 ว่าเธอจะเปิดภาคที่สี่ ดรีมเวิกส์ได้ประกาศภาพยนตร์เรื่องที่สี่อย่างเป็นทางการในเดือนสิงหาคม ค.ศ. 2022 โดยมีมิตเชล, มา สไตน์ และรีเบกกา ฮันต์ลีย์เป็นผู้กำกับ ผู้ร่วมกำกับ และผู้อำนวยการสร้างตามลำดับภายในเดือนเมษายน ค.ศ. 2023 นักพากย์นำส่วนใหญ่ประกาศในเดือนธันวาคม ค.ศ. 2023 หลังจากการคัดเลือกนักแสดงของอควาฟินาในพฤษภาคมของปีนั้น

*กังฟูแพนด้า 4* มีกำหนดออกฉายในโรงภาพยนตร์วันที่ 8 มีนาคม ค.ศ. 2024

## เรื่องย่อ
โปถูกกำหนดให้เป็นผู้นำทางจิตวิญญาณแห่งหุบเขาแห่งสันติภาพ ค้นหาผู้สืบทอดเขาในฐานะนักรบมังกรคนใหม่ ในขณะเดียวกันก็ต่อสู้กับศัตรูใหม่ที่เรียกว่า "กิ้งก่า"

## ให้เสียง
* แจ็ก แบล็ก รับบทเป็น โป, แพนด้ายักษ์ที่ถูกกำหนดให้เป็นผู้นำทางจิตวิญญาณหลังจากสละตำแหน่งนักรบมังกร
* อควาฟินา รับบทเป็น เจิ้น, สุนัขจิ้งจอกคอร์แซกที่เป็นหัวขโมยและติดตามโปในการเดินทางของเขา
* ไวโอลา เดวิส รับบทเป็น กิ้งก่า แม่มดกิ้งก่าที่สามารถแปลงร่างเป็นผู้ชั่วร้าย สามารถเลียนแบบกังฟูของผู้อื่นได้โดยการดูดซับความสามารถของพวกเขา
* ดัสติน ฮอฟแมน รับบทเป็น อาจารย์ชิฟู แพนด้าแดงและปรมาจารย์ผู้ชาญฉลาดของโป
* เจมส์ ฮอง รับบทเป็น ปิง, พ่อห่านบุญธรรมของโป
* ไบรอัน แครนสตัน รับบทเป็น หลีซาน บิดาผู้ให้กำเนิดโป
* เอียน แมคเชน รับบทเป็น ไทลุง เสือดาวหิมะที่เคยเป็นลูกศิษย์ของชิฟู่จนกลายเป็นปีศาจ เขาพ่ายแพ้โปในภาพยนตร์ภาคแรก แต่กิ้งก่านำกลับมาจากอาณาจักรแห่งวิญญาณ
* กวาน เก๊ ฮวี รับบทเป็น ฮัน, ตัวลิ่นซุนดาซึ่งเป็นผู้นำถ้ำของโจร
* ลอรี ตัน ชินน์ รับบทเป็น ยายหมูป่า มีสามารถดึงงาออกมาใช้เป็นอาวุธได้
* รอนนี เจียง รับบทเป็น กัปตันเรือประมงที่อาศัยอยู่ในปากนกกระทุง
ไมค์ มิตเชล ระบุว่า นางพยัคฆ์, วานร, นกกระเรียน, ตั๊กแตน และอสรพิษ หรือที่เรียกรวมกันว่าห้าผู้พิทักษ์ จะปรากฏตัวในภาพยนตร์เรื่องนี้ และพวกเขาจะ "ออกไปทำภารกิจส่วนตัวของตัวเอง" โดยผู้อำนวยการสร้างรีเบกกา ฮันต์ลีย์ ยืนยันว่าจะมี "ส่วนหนึ่งของห้าผู้พิทักษ์"

## อ้างอิง

## แหล่งข้อมูลอื่น
* 
* 
* 

หมวดหมู่:ภาพยนตร์ที่ออกฉายในปี พ.ศ. 2567
หมวดหมู่:ภาพยนตร์แอนิเมชันอเมริกันในคริสต์ทศวรรษ 2020
หมวดหมู่:ภาพยนตร์ตลกโลดโผนอเมริกัน
หมวดหมู่:ภาพยนตร์ตลกผจญภัยอเมริกัน
หมวดหมู่:ภาพยนตร์คอมพิวเตอร์แอนิเมชันอเมริกัน
หมวดหมู่:ภาพยนตร์ภาคต่ออเมริกัน
หมวดหมู่:แอนิเมชันตะวันตกที่ได้รับอิทธิพลจากสื่ออนิเมะ
หมวดหมู่:ภาพยนตร์เกี่ยวกับการเปลี่ยนรูปร่าง
หมวดหมู่:ภาพยนตร์ที่ประพันธ์ดนตรีโดยฮันส์ ซิมเมอร์
หมวดหมู่:ภาพยนตร์ที่มีฉากในประเทศจีน
หมวดหมู่:ภาพยนตร์กังฟูแพนด้า
หมวดหมู่:ภาพยนตร์กังฟู
หมวดหมู่:ภาพยนตร์โดยดรีมเวิกส์แอนิเมชัน
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์แอนิเมชันยูนิเวอร์แซลพิกเจอส์
หมวดหมู่:ภาพยนตร์กำลังภายใน
บิดะกะไต (พุกาม)

**บิดะกะไต** (, ) เป็นหอสมุดในพุกาม *บิดะกะไต* หมายถึง "หอสมุดพระไตรปิฎก" หอสมุดในพุกามถูกสร้างขึ้นหลังจากการพิชิตสะเทิม ณ ที่พระองค์ยึดครอง ช้างสามสิบเชือกใช้ในการบรรทุกขนส่งคัมภีร์พุทธศาสนา จากนั้นพระองค์ก็สร้างหอสมุดขึ้นในปี ค.ศ. 1058 เพื่อเก็บคัมภีร์เหล่านี้ พระองค์ใช้รูปแบบที่เรียกว่า "กู่" ซึ่งเป็นรูปแบบถ้ำพุกามตอนต้น วัสดุไวต่อแสง อาคารจึงมีหน้าต่างจำกัด ซึ่งตกแต่งด้วยรูปสิงห์ในแต่ละด้าน มีหน้าต่างสามบานในแต่ละด้าน มีประตูสามบานอยู่ด้านเดียว (ด้านหน้า) หอสมุดมีรูปทรงสี่เหลี่ยมแต่ละด้านยาว 

หอสมุดได้บูรณะใหม่ในปี ค.ศ. 1738 โดยพระเจ้าปดุงแห่งราชวงศ์โก้นบอง สถาปัตยกรรมของหอสมุดแห่งนี้มีความโดดเด่นเนื่องจากมีรูปทรงสี่เหลี่ยม หน้าต่างหินเจาะรู และปูนแกะสลักที่อยู่บนหลังคา ซึ่งเป็นต้นแบบของสถาปัตยกรรมพม่า

## อ้างอิง
* Ancient Bagan 

## แหล่งข้อมูลอื่น
* 

หมวดหมู่:สิ่งก่อสร้างในพุกาม
หมวดหมู่:ห้องสมุดในประเทศพม่า
หมวดหมู่:โบราณสถานในประเทศพม่า
หมวดหมู่:สถานที่ท่องเที่ยวในประเทศพม่า
คลองบางพูด

**คลองบางพูด** เป็นคลองในตำบลบางพูด อำเภอปากเกร็ด จังหวัดนนทบุรี แยกจากคลองส่วย ไหลลงแม่น้ำเจ้าพระยาที่วัดเกาะพญาเจ่ง คลองมีความยาว 8 กิโลเมตร

บริเวณคลองบางพูดมีชุมชนมาตั้งถิ่นฐานตั้งแต่สมัยกรุงศรีอยุธยา โดยปรากฏหลักฐานดังเห็นจากอุโบสถวัดบางพูดนอก ช่วงที่คลองเกลือตัดกับคลองบางพูด ในอดีตเป็นจุดศูนย์กลางที่ประชาชนล่องเรือมาจากที่ต่าง ๆ เพื่อมาค้าขาย และเป็นแหล่งค้าเกลือที่สำคัญแห่งหนึ่งในละแวกนี้

ปัจจุบันจากปากคลองฝั่งแม่น้ำเจ้าพระยา มีสถานที่สำคัญ ได้แก่ วัดบางพูดนอก วัดบางพูดใน โรงเรียนสวนกุหลาบวิทยาลัย นนทบุรี และมหาวิทยาลัยสุโขทัยธรรมาธิราช บริเวณวัดบางพูดนอกถึงวัดบางพูดในมีชุมชนบ้านเรือนดั้งเดิมปลูกตามริมคลอง ชาวบ้านอาศัยน้ำในการอาบน้ำและซักเสื้อผ้าเมื่อน้ำขึ้นได้ แต่ในเมื่อเข้าตำบลคลองเกลือ สภาพน้ำเสื่อมลงไปมาก มีสภาพเป็นที่ระบายน้ำชุมชน

## อ้างอิง

บางพูด
โอกาซุ

[thumb|โอกาซุ คือ "เครื่องเคียง" ในสำรับ[อาหารญี่ปุ่น]]

**โอกาซุ** () เป็นคำหรือวลีญี่ปุ่น มีความหมายว่า เครื่องเคียง หรือกับข้าว อะไรก็ตามที่สามารถรับประทานร่วมกับข้าวได้นับว่าเป็นโอกาซุทั้งหมด โอกาซุทำจากปลา เนื้อสัตว์ ผัก หรือเต้าหู้ ต่างจากฟูริกาเกะซึ่งเป็นผงโรยข้าว

ในวัฒนธรรมร่วมสมัย ชาวญี่ปุ่นสามารถรับประทานบะหมี่คู่กับโอกาซุได้

## อ้างอิง

หมวดหมู่:อาหารญี่ปุ่น
เรือเอก (แก้ความกำกวม)

**เรือเอก** อาจหมายถึง
* เรือเอก ยศทางทหารในกองทัพเรือหลายประเทศ
* เรือเอกไชยหลาวทอง ลำดับชั้นของเรือพระที่นั่งในกระบวนพยุหยาตราชลมารค 
* เรือเอกไชยเหินหาว ลำดับชั้นของเรือพระที่นั่งในกระบวนพยุหยาตราชลมารค
โคโกโระ คิกูจิ

**โคโกโระ คิกูจิ** () เกิดเมื่อวันที่ 9 พฤศจิกายน พ.ศ. 2525 เป็นนักพากย์เสียงชาวญี่ปุ่น เธอพากย์เสียงเป็นอุจิวะ ซาราดะในเรื่องโบรูโตะ

## ผลงานพากย์
### อนิเมะ
**[[โบโบะโบะ ฮีโร่ของผม]]* (2003) -แฟนสาว
**[[กัชเบล]]* (2003)
**[[Futari wa Pretty Cure]]* (2004) 
**[[Futari wa Pretty Cure|Futari wa Pretty Cure Max Heart]]* (2005) -Pation
**[[ดิจิตอลมอนสเตอร์ เซโวลูชัน]]* (2005) -โคคุวามอน เอ็กซ์
**[[อายชีลด์ 21 ไอ้หนูไต้ฝุ่นมะกันบอล]]* (2005) - Sena Kobayakawaวัยเด็ก,Haruko
**[[แม่มดสาวหัวใจกุ๊กกิ๊ก]]* (2005) -อากิระ มิคาโดะ
**[[แอร์เกียร์ ขาคู่ทะลุฟ้า]]* (2006)-Akito/Agito Wanijima)
***' (2006) -จิโรกิจิ
*''[[Coyote Ragtime Show]]'' (2006) -August
*''[[Digimon Data Squad|Digimon Savers]]'' (2006) -ชิกะ ไดมอน
*''[[มหัศจรรย์สาวน้อยพริตตี้เคียว สแปลช☆สตาร์]]'' (2006) -บอย
*''[[Mushishi]]'' (2006) -ฟูซา
*''[[บาคุกัน มอนสเตอร์บอลทะลุมิติ]]'' (2007) -มาโกโตะ
*''[[Aria the Origination]]'' (2008) -บอย บี
*''[[วันพีซ]]'' (2008) -ลีน่า, โทริโกะ
*''[[ยูกิโอ 5D's]]'' (2008) -เท็นเป ฮายาโนะ
*''[[Queen's Blade]]'' (2009) -Hachiel
*''[[Digimon Xros Wars]]'' (2010) -สแปร์โรว์มอน/พิคมอน
*''[[Shinryaku! Ika Musume]]'' (2010) -คิโยมิ ซากุระ
*''[[Shinryaku! Ika Musume|Shinryaku!? Ika Musume]]'' (2011) -Kiyomi Sakura
*''[[Toriko]]'' (2011) -Kruppoh
*''[[Aikatsu!]]'' (2012) -มิอุ ฮานาซึกิ
*''[[Ginga e Kickoff!!]]'' (2012) -ทาคุมะ อาโอโตะ กอนซาเลซ
*''[[Zoobles! (anime)|Zoobles!]]'' (2012) -ไมกี้,ริน มิลล์
*''[[Digimon Universe: Appli Monsters]]'' (2016) -Gatchmon
***' (2017) -อุจิวะ ซาราดะ, หญิงร้านเย็บปักถักร้อย,ยูอินะ อิโตมากิ
**[[Chaos;Child (TV series)|Chaos;Child]]* (2017) -ยูโตะ ทาจิบานะ
**[[Star☆Twinkle PreCure]]* (2019) -ด็อกกี้
**[[Magical Girl Special Ops Asuka]]* (2019) -Sacchu
**Insect Land* (2022) -Maxime
**[[ดีมอนของผม]]* (2023) -แอนนา

**[[Cross Ange]]* -โทโมมิ
**[[ดิจิตอลมอนสเตอร์ เซโวลูชัน]]* -คุวามอน เอ็กซ์
**[[Ghost Hunt (novel series)|Ghost Hunt]]* -เคนจิ
**[[HeartCatch PreCure!]]* -บุหงา
**[[Lovely Complex]]* -Umibozu's child
**[[Marvel Disk Wars: The Avengers]]* -Noriko Ashida / Surge
**[[Shura no Toki - Age of Chaos]]* -มิยาโมโตะ อิโอริในวัยเด็ก
### ภาพยนต์
**[[HeartCatch PreCure|HeartCatch PreCure! the Movie: Fashion Show in the Flower Capital...Really?!]]* (2010) -บุหงา
**[[Pretty Cure All Stars DX3: Deliver the Future! The Rainbow-Colored Flower That Connects the World]]* (2011) -บุหงา
**[[Pretty Cure All Stars New Stage: Friends of the Future]]* (2012) -บุหงา
**[[นารูโตะ เดอะมูฟวี่ ปิดตำนานวายุสลาตัน]]* (2014) -อุซึมากิ โบรูโตะ
**[[-โบรูโตะ- นารูโตะ เดอะมูฟวี่ ตำนานใหม่สายฟ้าสลาตัน]]* (2015) -อุจิวะ ซาราดะ
### วิดีโอเกม
**[[World's End Club]]* (2021) -ชูโกะ
**[[God Eater Burst]]* (2010) -Player Character
**[[Rockman ZX Advent]]* (2007) -เดอะเฮดจ์รอยด์

## อ้างอิง

## แหล่งข้อมูลอื่น
* 
*Kokoro Kikuchi  at GamePlaza Haruka Voice Acting Database 
*

หมวดหมู่:นักพากย์หญิงชาวญี่ปุ่น
ลามาซิอา

**ลามาซิอาดากัมปลานัส** (; ) หรือที่นิยมเรียกสั้น ๆ ว่า **ลามาซิอา** (; ) เป็นศัพท์ที่ใช้เรียกศูนย์ฝึกเยาวชนของสโมสรฟุตบอลบาร์เซโลนา ศูนย์ฝึกเยาวชนแห่งนี้ประกอบด้วยผู้เล่นเยาวชนมากกว่า 300 คน เป็นปัจจัยสำคัญในความสำเร็จระดับยุโรปของบาร์เซโลนา และสร้างผู้เล่นระดับโลกหลายคนในช่วงต้นคริสต์ทศวรรษ 2000

ใน ค.ศ. 2010 ลามาซิอากลายเป็นศูนย์ฝึกเยาวชนที่ได้ฝึกซ้อมผู้เข้าชิงบาลงดอร์ทั้ง 3 คนใน 1 ปี ได้แก่ อันเดรส อินิเอสตา, ลิโอเนล เมสซิ และชาบี

ลามาซิอายังเป็นชื่อของสถานที่ฝึกซ้อมของสโมสรบาร์เซโลนาซึ่งแต่เดิมตั้งอยู่ใกล้กัมนอว์ในย่านลัสโกตส์ของเมืองบาร์เซโลนา ตัวอาคารเดิมเป็นบ้านไร่ชนบทโบราณที่สร้างขึ้นใน ค.ศ. 1702 และเมื่อกัมนอว์เปิดใช้งานใน ค.ศ. 1957 อาคารแห่งนี้ก็ได้รับการปรับปรุงใหม่และต่อเติมเพื่อใช้เป็นสำนักงานใหญ่ของสโมสร ด้วยความที่สโมสรเติบโตอย่างรวดเร็ว ตัวอาคารจึงเล็กเกินไปสำหรับใช้เป็นสำนักงานใหญ่ของสโมสร ในวันที่ 20 ตุลาคม ค.ศ. 1979 ลามาซิอาจึงได้รับการดัดแปลงเป็นหอพักสำหรับผู้เล่นเยาวชนจากนอกเมืองบาร์เซโลนา เมื่อวันที่ 30 มิถุนายน ค.ศ. 2011 ศูนย์ฝึกเยาวชนลามาซิอาปิดตัวลง และนครการกีฬาฌูอัน กัมเป เข้ามาทำหน้าที่เป็นที่พักสำหรับผู้เล่นเยาวชนแทน

## ประวัติ
ลามาซิอาเป็นบ้านไร่เก่าแก่ที่สร้างขึ้นใน ค.ศ. 1702 ใน ค.ศ. 1979 สโมสรบาร์เซโลนาใช้บ้านไร่แห่งนี้เป็นที่พักสำหรับนักฟุตบอลเยาวชนที่มาจากนอกเมืองบาร์เซโลนา เฌามา อามัต นำเสนอแนวคิดเกี่ยวกับศูนย์ฝึกเยาวชนต่อโฆเซ ลุยส์ นุญเญซ ซึ่งเป็นประธานสโมสรในขณะนั้น และอูริอ็อล ตอร์ต ได้รับหน้าที่ดูแลสถานที่แห่งนี้

## อ้างอิง

หมวดหมู่:สิ่งก่อสร้างในบาร์เซโลนา
หมวดหมู่:สโมสรฟุตบอลบาร์เซโลนา
เจดีย์ชเวซานดอ (พุกาม)

**เจดีย์ชเวซานดอ** (, ) เป็นเจดีย์พุทธตั้งอยู่ในพุกาม ประเทศพม่า เป็นเจดีย์ที่สูงที่สุดในพุกาม และมีฐานห้าชั้น ยอดบนสุดเจดีย์มีฉัตรประดับด้วยเพชรพลอย เจดีย์แห่งนี้สร้างขึ้นโดยพระเจ้าอโนรธามังช่อเมื่อ ค.ศ. 1057 และเคยประดับกระเบื้องดินเผาแสดงภาพเรื่องจากชาดก ภายในเจดีย์ประดิษฐานพระเกศาพุทธเจ้าซึ่งได้มาจากสะเทิม

## อ้างอิง
* 
* 

หมวดหมู่:สิ่งก่อสร้างในพุกาม
หมวดหมู่:เจดีย์ในประเทศพม่า
หมวดหมู่:โบราณสถานในประเทศพม่า
หมวดหมู่:สถานที่ท่องเที่ยวในประเทศพม่า
มีนกะลาเซดี

**มีนกะลาเซดี** (, ) เป็นเจดีย์พุทธตั้งอยู่ในพุกาม ประเทศพม่า เริ่มก่อสร้างเมื่อ ค.ศ. 1274 ในรัชสมัยของพระเจ้านรสีหบดี เจดีย์นี้เป็นหนึ่งในไม่กี่แห่งในพุกามที่มีกระเบื้องเคลือบดินเผารูปชาดกครบชุด เจดีย์สร้างด้วยอิฐและมีฐานหลายชั้นทอดไปสู่เจดีย์ทรงหม้อขนาดใหญ่ที่อยู่ตรงกลาง ยอดบนสุดมีฉัตรประดับด้วยเพชรพลอย มีนกะลาเซดีสร้างขึ้นไม่กี่ปีก่อนที่อาณาจักรพุกามจะถูกจักรวรรดิมองโกลบุกเข้าตี

## อ้างอิง

* 
* 
* 

หมวดหมู่:สิ่งก่อสร้างในพุกาม
หมวดหมู่:เจดีย์ในประเทศพม่า
หมวดหมู่:โบราณสถานในประเทศพม่า
หมวดหมู่:สถานที่ท่องเที่ยวในประเทศพม่า
สิรินรัตน์ วิทยพูม

**สิรินรัตน์ วิทยพูม** (เกิด 1 กรกฎาคม พ.ศ. 2539) ชื่อเล่น **มุก** เป็นนักแสดงหญิงชาวไทย สังกัดสถานีวิทยุโทรทัศน์ไทยทีวีสีช่อง 3

## ประวัติ
สิรินรัตน์ วิทยพูม มีชื่อเล่นว่า มุก เกิดเมื่อวันที่ 1 กรกฎาคม 2539 เป็นลูกคนสุดท้องในบรรดาพี่น้อง 5 คนจบการศึกษาระดับมัธยมศึกษาจากโรงเรียนสตรีวิทยา และปริญญาตรีจากคณะ Business English ภาคอินเตอร์ มหาวิทยาลัยกรุงเทพ

โดยสิรินรัตน์เป็นน้องสาวแท้ ๆ ของหทัยรัตน์ วิทยพูม อดีตภรรยาของธนัตถ์ ธนากิจอำนวย หรือ ไฮโซลูกนัท

## เข้าสู่วงการ
สิรินรัตน์เป็นเด็กในสังกัดของฌาณฉลาด ทวีทรัพย์ นักปั้นและผู้จัดการดาราชื่อดัง เข้าสู่วงการจากการแสดงภาพยนตร์เรื่อง แก๊งปรี๊ดจะรี๊ดใจเธอ เมื่อปี 2557 โดยแสดงเป็น ปราง จากนั้นจึงได้เซ็นสัญญาเป็นนักแสดงในสังกัดช่อง 3 เอชดี โดยผลงานละครเรื่องแรกของเธอคือเลือดมังกร ตอน แรด เมื่อปี 2558 แสดงเป็น มนสิชา สาวขี้วีนเอาแต่ใจทำให้เธอเริ่มเป็นที่รู้จักและหมั่นไส้

ก่อนจะเป็นที่รู้จักมากขึ้นจากบท รัตนาวดี/นางแพน จากละครเรื่องนาคี เมื่อปี 2559 ซึ่งเป็นละครเรื่องถัดมาของเธอ ตามมาด้วยบท อรพรรณี กิ๊กใหม่อาไช้ในละครเรื่องกรงกรรม เมื่อปี 2562 ปัจจุบันเธอมีละครที่รอออกอากาศคือเรื่องคุณพี่เจ้าขาดิฉันเป็นห่านมิใช่หงส์

## ผลงาน
### ละครโทรทัศน์

* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

## อ้างอิง

หมวดหมู่:นักแสดงหญิงชาวไทย
หมวดหมู่:บุคคลจากโรงเรียนสตรีวิทยา
หมวดหมู่:บุคคลจากมหาวิทยาลัยกรุงเทพ
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:นักแสดงสังกัดช่อง 3 เอชดี
ความหมายของคำว่า free ในภาษาอังกฤษ

[thumb| การขาย[เบียร์เสรีในงาน Isummit 2008 แสดงให้เห็นว่า "free as in free speech, not free beer." (คำว่า free เป็นเสรีภาพในการพูด ไม่ใช่เบียร์ที่แจกฟรี): สูตรและฉลากของเบียร์เสรีนั้นได้รับการแจกจ่ายภายใต้สัญญาอนุญาตครีเอทีฟคอมมอนส์ (เป็น *free* ที่เหมือนกับเสรีภาพในการพูด) แต่ไม่แจกฟรี (ไม่ใช่ *free* ที่เหมือนกับเบียร์ที่แจกฟรี) เนื่องจากเบียร์คิดราคา 500&nbsp;เยน]]

คำว่า ***free*** ในภาษาอังกฤษ มักมีความหมายว่า: "ไม่มีค่าใช้จ่าย" (มักเรียกว่า *gratis* แปลว่า *ฟรี* ) หรือ "ไม่มีข้อจำกัด" (มักเรียกว่า *libre* แปลว่า *เสรี* ) ความคลุมเครือของคำว่า ***free*** นี้อาจทำให้เกิดปัญหา โดยเฉพาะอย่างยิ่งในบริบทกฎหมายที่เกี่ยวข้องกับการใช้ข้อมูล เช่น ลิขสิทธิ์ และ สิทธิบัตร

คำว่า *gratis* และ *libre* อาจใช้ในการจัดหมวดหมู่ทรัพย์สินทางปัญญา เช่น โปรแกรมคอมพิวเตอร์ ตามสัญญาอนุญาตและข้อจำกัดทางกฎหมายที่ครอบคลุมพวกมัน โดยเฉพาะอย่างยิ่งในชุมชนซอฟต์แวร์เสรีและต้นทางเปิด และการเคลื่อนไหวทางวัฒนธรรมเสรีในวงกว้าง ตัวอย่าง เช่น ฟรีแวร์ สามารถเรียกว่า ซอฟต์แวร์ แบบ *gratis* (แปลว่า *ฟรี* ) ส่วน ซอฟต์แวร์เสรี สามารถเรียกว่า ซอฟต์แวร์ แบบ *libre* (แปลว่า *เสรี* )

ริชาร์ด สตอลล์แมน สนับสนุนการใช้คำว่า ***free*** เพื่อหมายถึง *เสรี* โดยใช้สโลแกน: "Think free as in free speech, not free beer." (คิดถึงคำว่า free ว่าเป็นเสรีภาพในการพูด ไม่ใช่เบียร์ที่แจกฟรี)

## ดูเพิ่ม

* เบียร์เสรี
* เนื้อหาเสรี
* สัญญาอนุญาตต้นทางเปิด

## เชิงอรรถ

## อ้างอิง

## แหล่งข้อมูลอื่น
* 
* 
* 
* 

หมวดหมู่:ซอฟต์แวร์เสรี
หมวดหมู่:วลีภาษาอังกฤษ
สโมสรฟุตบอลแมนเชสเตอร์ยูไนเต็ดในฤดูกาล 1981–82

ฤดูกาล 1981–82 เป็นฤดูกาลที่ 80 ของแมนเชสเตอร์ยูไนเต็ดในฟุตบอลลีก และเป็นฤดูกาลที่ 7 ติดต่อกันในลีกสูงสุดของฟุตบอลอังกฤษ

ยูไนเต็ดจบอันดับที่ 8 ในลีกเมื่อฤดูกาลที่แล้ว ภายใต้การคุมทีมของเดฟ เซ็กซ์ตัน ที่ถูกปลดออกจากตำแหน่งหลังจากคุมทีมมา 4 ปี เขาล้มเหลวในการนำถ้วยรางวัลสำคัญมาสู่สโมสร ผู้สืบทอดของเขาคือรอน แอตกินสัน ผู้จัดการทีมเวสต์บรอมมิชอัลเบียน การเคลื่อนไหวครั้งแรกของแอตกินสันในฐานะผู้จัดการทีมคือเสริมแนวรุกของสโมสรด้วยการเซ็นสัญญากับแฟรงค์ สเตเปิลตันจากอาร์เซนอลด้วยค่าตัว 950,000 ปอนด์ เพื่อแทนที่โจ จอร์แดนผู้ทำประตูสูงสุดของฤดูกาลที่แล้วซึ่งถูกขายให้กับเอซีมิลาน แอตกินสันยังคงใช้บริการของแกร์รี เบิร์ตเทิลส์ ซึ่งเป็นกองหน้าที่มีผลงานน่าผิดหวังในฤดูกาลแรกของเขากับปีศาจแดง โดยยิงได้เพียง 1 ประตูจาก 28 นัด เบิร์ตเทิลส์ประสบความสำเร็จมากขึ้นในฤดูกาลที่ 2 ที่โอลด์แทรฟฟอร์ด โดยยิงได้ 11 ประตูก่อนจะย้ายกลับนอตทิงแฮมฟอเรสต์หลังจบฤดูกาล

ในช่วงต้นเดือนตุลาคม เขานำไบรอัน ร็อบสัน กองกลางตัวเก่งของเวสต์บรอมมิชอัลเบียนมาที่โอลด์แทรฟฟอร์ดด้วยค่าตัวเป็นสถิติใหม่ของอังกฤษในขณะนั้นที่ 1.5 ล้านปอนด์ พร้อมมอบเสื้อหมายเลข 7 ให้เขา นอกจากนี้เขายังเซ็นสัญญาคว้าตัวเรมี โมเสส ซึ่งเป็นกองกลางเพื่อนร่วมทีมอัลเบียนของร็อบสันมาร่วมทีมด้วยค่าตัว 500,000 ปอนด์ ในขณะเดียวกัน แซมมี แมคอิลรอย นักฟุตบอลทีมชาติไอร์แลนด์เหนือที่รับใช้สโมสรมายาวนาน ได้ออกจากสโมสรหลังจากอยู่มา 13 ปีเมื่อเขาเซ็นสัญญากับสโตกซิตี ในเดือนกุมภาพันธ์

หลังจากขึ้นนำในลีกอย่างต่อเนื่องในช่วงครึ่งแรกของฤดูกาล ยูไนเต็ดจบในอันดับ 3 ของตารางและผ่านเข้ารอบยูฟ่าคัพตามหลังลิเวอร์พูล (ที่ผงาดคว้าแชมป์ลีกหลังจากอยู่กลางตารางในช่วงคริสต์มาส) และอิปสวิชภายใต้การคุมทีมของบ็อบบี ร็อบสันที่จบอันดับ 2 ในช่วงปลายฤดูกาลมีการประเดิมสนามของนอร์มัน ไวต์ไซด์กองหน้าดาวรุ่งวัย 17 ปีที่มีชื่อติดทีมชาติไอร์แลนด์เหนือในฟุตบอลโลก 1982 โดยเขาลงสนามเป็นตัวสำรองแทน ไมค์ ดักซ์บิวรี ในนัดที่พวกเขาออกไปเยือนแล้วเอาชนะไบรตันแอนด์โฮฟอัลเบียน 1–0 จากประตูชัยของเรย์ วิลกินส์ เขายิงประตูเปิดตัวของเขาให้ยูไนเต็ดในนัดสุดท้ายของฤดูกาลจากการลงเล่นให้ทีมชุดใหญ่เพียงนัดที่ 2 เท่านั้น

## ทีม
### ผู้รักษาประตู
* (1) แกรี เบลีย์
* แพดดี โรช

### กองหลัง
* อาร์เธอร์ อัลบิสตัน
* จอห์น กิดแมน
* เควิน มอรัน
* (6) มาร์ติน บูชาน
* กอร์ดอน แมคควีน
* ไมค์ ดักซ์บิวรี
* จิมมี นิโคล

### กองกลาง
* (4) เรย์ วิลกินส์
* สตีฟ คอปเปลล์
* (7) ไบรอัน ร็อบสัน
* เรมี โมเสส
* แซมมี แมคอิลรอย (ย้ายออกจากทีมเมื่อเดือนกุมภาพันธ์ ในตอนนั้นตลาดซื้อขายเปิดจนจบฤดูกาล)
* ลู มาคารี
* แอชลีย์ กริมส์
* อลัน เดวีส์

### กองหน้า
* (9) แฟรงค์ สเตเปิลตัน
* แกร์รี เบิร์ตเทิลส์
* สกอตต์ แมคการ์วีย์
* นอร์มัน ไวต์ไซด์

## อ้างอิง

หมวดหมู่:ฤดูกาลของสโมสรฟุตบอลแมนเชสเตอร์ยูไนเต็ด
เจดีย์ลอกะนานดา

**เจดีย์ลอกะนานดา** หรือ **เจดีย์โลกนันท์** (, ) เป็นเจดีย์พุทธตั้งอยู่ในพุกาม ประเทศพม่า เจดีย์ได้รับการสร้างขึ้นริมฝั่งแม่น้ำอิรวดี ในรัชสมัยพระเจ้าอโนรธามังช่อ ภายในบรรจุพระทันตธาตุ

เจดีย์ประกอบด้วยฐานแปดเหลี่ยมเพิ่มมุมจำนวนสามชั้น แต่ละชั้นประดับช่องที่ท้องไม้และมีทางประทักษิณพร้อมบันไดขึ้นทุกด้าน องค์ระฆังประดับด้วยรัดอกและบัวคอเสื้อ การยืดสูงขององค์ระฆังทำให้ระบุได้ว่าเจดีย์องค์นี้อยู่ในกลุ่มอิทธิพลปยู เจดีย์ไม่มีบัลลังก์ มีปล้องไฉนทรงกรวยเตี้ย ปัทมบาทและปลีสั้นซึ่งทั้งหมดนี้เป็นลักษณะร่วมกันของเจดีย์แบบพม่าแท้และเจดีย์กลุ่มอิทธิพลปยู ถือเป็นเจดีย์รุ่นเก่าที่สืบทอดมาก่อนรัชสมัยพระเจ้าอโนรธามังช่อ

เทศกาลเจดีย์ลอกะนานดา รวมถึงอาหารท้องถิ่นและงานหัตถกรรมที่โด่งดังมีการจัดในเดือนกรกฎาคมของทุกปี เนื่องจากจัดขึ้นในฤดูฝน จึงมีนักท่องเที่ยวจากภายนอกเพียงไม่กี่คนเท่านั้นที่เข้าร่วมเทศกาลได้ เมื่อวันที่ 24 พฤษภาคม พ.ศ. 2546 ได้มีการยกฉัตรประดับเพชรพลอยขึ้นสู่ยอดเจดีย์

## อ้างอิง

*
*
* 

หมวดหมู่:สิ่งก่อสร้างในพุกาม
หมวดหมู่:เจดีย์ในประเทศพม่า
หมวดหมู่:โบราณสถานในประเทศพม่า
หมวดหมู่:สถานที่ท่องเที่ยวในประเทศพม่า
การดื่ม

**การดื่ม** คือการนำน้ำหรือของเหลวอื่น ๆ เข้าสู่ร่างกายทางปาก งวง หรืออวัยวะอื่น ๆ มนุษย์ดื่มโดยการกลืนและโดยการบีบตัวของหลอดอาหาร กระบวนการทางสรีรวิทยาของการดื่มมีความแตกต่างกันออกไปในสัตว์ชนิดอื่น ๆ

สัตว์ส่วนใหญ่ดื่มน้ำเพื่อรักษาความชุ่มชื้นของร่างกาย แม้ว่าสัตว์หลายชนิดจะสามารถอยู่รอดได้โดยน้ำที่ได้รับจากอาหารก็ตาม น้ำเป็นสิ่งจำเป็นสำหรับกระบวนการทางสรีรวิทยาหลายอย่าง การดื่มน้ำน้อยเกินไปหรือมากเกินไปล้วนส่งผลต่อปัญหาสุขภาพ

## วิธีการดื่ม
### ในมนุษย์
เมื่อของเหลวเข้าไปในปากของมนุษย์ กระบวนการกลืนจะเกิดขึ้นโดยการบีบตัว (peristalsis) ส่งของเหลวผ่านหลอดอาหารไปยังกระเพาะอาหาร กระบวนการส่วนใหญ่ได้รับการสนับสนุนจากแรงโน้มถ่วง ของเหลวอาจถ่ายเทออกจากมือหรือภาชนะเครื่องดื่มระหว่างการดื่ม การดื่มสามารถทำได้โดยการสูดเมื่อดื่มของเหลวร้อนหรือดื่มจากช้อน ทารกใช้วิธีการดูดโดยให้ริมฝีปากกดแน่นรอบ ๆ แหล่งกำเนิดของเหลวเช่นในการเลี้ยงลูกด้วยนมแม่ การผสานระหว่างการหายใจและการเคลื่อนไหวของลิ้นทำให้เกิดสุญญากาศซึ่งดูดของเหลวเข้าไปได้

### ในสัตว์เลี้ยงลูกด้วยนมบนบกชนิดอื่น ๆ
alt=refer to caption|thumb| ภาพเคลื่อนไหวช้าแสดงแมวที่กำลังเลียน้ำ
thumb| สุนัขพันธุ์แจ็กรัสเชลล์เทอร์เรียร์กำลังใช้ลิ้นเลียน้ำ
ด้วยความจำเป็นแล้ว สัตว์บกที่ถูกกักขังจะคุ้นเคยกับดื่มน้ำ แต่สัตว์ที่สัญจรอย่างอิสระส่วนใหญ่จะรักษาความชุ่มชื้นผ่านของเหลวและความชื้นในอาหารสด และเรียนรู้ที่จะแสวงหาอาหารที่มีปริมาณของเหลวสูง เมื่อสถานการณ์บังคับให้พวกมันดื่มน้ำจากแหล่งน้ำ วิธีการและการเคลื่อนไหวจะแตกต่างกันออกไปในสัตว์แต่ละชนิด

แมว สัตว์พวกสุนัข และสัตว์เคี้ยวเอื้องต่างก้มคอลงและตักเลียด้วยลิ้นอันทรงพลัง แมวและสัตว์พวกสุนัขเลียน้ำโดยใช้ลิ้นที่เป็นรูปคล้ายช้อน สัตว์พวกสุนัขเลียน้ำโดยใช้ลิ้นที่มีรูปทรงคล้ายทัพพีตักน้ำเข้าปาก สำหรับแมวนั้นมีเพียงส่วนปลายลิ้น (ซึ่งเรียบ) เท่านั้นที่แตะน้ำ จากนั้นแมวก็จะดึงลิ้นกลับเข้าไปในปาก ส่งผลให้มีของเหลวส่วนหนึ่งไหลเข้าไปในปากของแมว จากนั้นจึงปิดปากให้แน่น  สัตว์เคี้ยวเอื้องและสัตว์กินพืชชนิดอื่น ๆ ส่วนใหญ่จุ่มปลายปากบางส่วนเพื่อดื่มน้ำโดยการจุ่มลิ้นให้ตรง  แมวดื่มน้ำช้ากว่าสัตว์เคี้ยวเอื้องซึ่งเผชิญกับอันตรายจากการล่าตามธรรมชาติมากกว่า

สัตว์ทะเลทรายหลายชนิดไม่ดื่มแม้ว่าจะมีน้ำ แต่อาศัยการกินพืชอวบน้ำ ในสภาพแวดล้อมที่หนาวเย็นและเยือกแข็ง สัตว์บางชนิด เช่น กระต่าย กระรอกต้นไม้ และแกะเขาใหญ่ มักจะกินหิมะและน้ำแข็งย้อย ในสะวันนา วิธีการดื่มของยีราฟ เป็นที่มาของการคาดคะเนถึงการต้านแรงโน้มถ่วง ทฤษฎีล่าสุดพิจารณาการทำงานของคอยาวของสัตว์ว่าเหมือนกับปั๊มลูกสูบ ช้างมีวิธีการดื่มน้ำที่เฉพาะตัวโดยการดูดน้ำเข้าไปในงวงแล้วพ่นเข้าปาก

## ดูเพิ่ม
* การกิน

## อ้างอิง

### บรรณานุกรม
* 
* 
* 
* 
* 
* 
* 
* 

## แหล่งข้อมูลอื่น
* "Are You Drinking Enough?", recommendations by the European Hydration Institute (Madrid)

หมวดหมู่:อาหารและเครื่องดื่ม
หมวดหมู่:โภชนาการ
หมวดหมู่:สรีรวิทยา
หมวดหมู่:พฤติกรรมวิทยา
หมวดหมู่:วัฒนธรรมการดื่มแอลกอฮอล์
วัดซูลามะนิ

**วัดซูลามะนิ** (, ) เป็นวัดพุทธตั้งอยู่ในพุกาม ประเทศพม่า เป็นหนึ่งในวัดที่มีผู้เยี่ยมชมมากที่สุดในพุกาม

สร้างขึ้นเมื่อ ค.ศ. 1183 โดยพระเจ้านรปติสี่ตู่ และมีรูปแบบลักษณะคล้ายกับวัดตะบะญุ วัดซูลามะนิยังได้รับอิทธิพลจากวัดดะมะยานจี้ และเป็นต้นแบบของวัดที่โลมี่นโล วัดซูลามะนิได้รับการบูรณะใหม่หลังแผ่นดินไหวใน ค.ศ. 1975 โดยใช้อิฐและหินพร้อมด้วยจิตรกรรมฝาผนังภายในวัด ใน ค.ศ. 1994 มีการบูรณะวัดใหม่

วัดซูลามะนิเป็นวิหารสองชั้นที่งดงามที่สุดแห่งหนึ่งในศิลปะพุกาม มีการซ้อนกันของเรือนธาตุชั้นล่างกับชั้นบน ชั้นล่างเป็นแกนกลางขนาดใหญ่รับน้ำหนักวัดในผังแบบครรถคฤหะ-มณฑปด้านบน ส่วนยอดนั้นเป็นยอดศิขระ วัดสองชั้นนี้ถือเป็นลักษณะเฉพาะของศิลปะพุกามตอนปลาย

## อ้างอิง

* 

หมวดหมู่:วัดในประเทศพม่า
หมวดหมู่:สิ่งก่อสร้างในพุกาม
หมวดหมู่:เจดีย์ในประเทศพม่า
หมวดหมู่:โบราณสถานในประเทศพม่า
หมวดหมู่:สถานที่ท่องเที่ยวในประเทศพม่า
วัดตะบะญุ

**วัดตะบะญุ** หรือ **วัดตะบยีนญุ** (, ;  หรือ "ผู้รู้แจ้ง") เป็นวัดพุทธตั้งอยู่ในพุกาม ประเทศพม่า วัดนี้ได้รับการยอมรับให้เป็นอนุสรณ์สถานในเขตโบราณคดีพุกามซึ่งเป็นแหล่งมรดกโลกแห่งหนึ่งของยูเนสโก สร้างเสร็จเมื่อ ค.ศ. 1150–1151 ในรัชสมัยพระเจ้าอลองสิธู วัดแห่งนี้สะท้อนให้เห็นถึงความคิดสร้างสรรค์ทางสถาปัตยกรรมและศิลปะเชิงนวัตกรรมของยุคพุกาม และการแสดงออกถึงความมั่นใจจิตวิญญาณความเป็นชาติพม่า

วัดแห่งนี้ถือเป็นวิหารสองชั้นแห่งแรกในศิลปะพุกาม โดยปรากฏการซ้อนกันของเรือนธาตุชั้นล่างกับชั้นบน ชั้นล่างเป็นแกนกลางขนาดใหญ่รับน้ำหนักวัดในผังแบบครรถคฤหะ-มณฑปด้านบน วัดสองชั้นนี้ได้รับความนิยมในศิลปะพุกามตอนปลาย โดยวัดสำคัญที่ใช้วัดตะบะญุเป็นต้นแบบ ได้แก่ วัดซูลามะนิและวัดที่โลมี่นโล วัดมีความสูงสุด  วัดตะบะญุได้ชื่อว่าเป็นวัดที่สูงที่สุดในพุกาม ควบคู่ไปกับเจดีย์ชเวซานดอ เจดีย์ที่สูงที่สุดในพุกามซึ่งมีความสูง 

วัดได้รับความเสียหายอย่างหนักจากแผ่นดินไหวใน ค.ศ. 1975 และ ค.ศ. 2016 อยู่ระหว่างการบูรณะโดยได้รับความช่วยเหลือด้านเทคนิคและการเงินจากจีน คาดว่างานบูรณะจะดำเนินไปจนถึงประมาณ ค.ศ. 2028

## อ้างอิง

* 

หมวดหมู่:วัดในประเทศพม่า
หมวดหมู่:สิ่งก่อสร้างในพุกาม
หมวดหมู่:เจดีย์ในประเทศพม่า
หมวดหมู่:โบราณสถานในประเทศพม่า
หมวดหมู่:สถานที่ท่องเที่ยวในประเทศพม่า
กีฬาทางน้ำชิงแชมป์โลก 2024

**กีฬาทางน้ำชิงแชมป์โลก 2024** () เป็นการแข่งขันกีฬาทางน้ำชิงแชมป์โลก ครั้งที่ 21 จะจัดขึ้นที่โดฮา ประเทศกาตาร์ ตั้งแต่วันที่ 2 ถึง 18 กุมภาพันธ์ พ.ศ. 2567 เดิมกำหนดจะจัดขึ้นในเดือนพฤศจิกายน พ.ศ. 2566 การแข่งขันชิงแชมป์โลกถูกเลื่อนออกไปจนถึงเดือนกุมภาพันธ์ พ.ศ. 2567 เพื่อตอบสนองการจัดตารางการแข่งขันกีฬาทางน้ำชิงแชมป์โลก ครั้งที่ 20 ที่ฟุกุโอกะ ประเทศญี่ปุ่น จากปี ค.ศ. 2021 เป็น ค.ศ. 2022 เนื่องจากการระบาดทั่วของโควิด-19 และอีกครั้งเป็นวันที่ 14 ถึง 30 กรกฎาคม ค.ศ. 2023 เนื่องจากข้อจำกัดการเดินทางและมีมาตรการด้านความปลอดภัยในญี่ปุ่น 

ครั้งนี้จะเป็นครั้งแรกที่การแข่งขันกีฬาทางน้ำชิงแชมป์โลกจะจัดขึ้นในตะวันออกกลาง ซึ่งโดฮาเคยจัดการแข่งขัน ว่ายน้ำชิงแชมป์โลก (25 ม.) ในปี ค.ศ. 2014 และยังได้จัดการแข่งขันเก้าครั้งของว่ายน้ำเวิลด์คัพซีรีส์ระหว่างปี ค.ศ. 2012 ถึง 2021

นักว่ายน้ำและสหพันธ์สมาชิกจำนวนหนึ่งได้แสดงความกังวลเกี่ยวกับกำหนดเวลาของการแข่งขันชิงแชมป์เหล่านี้ เนื่องจากการแข่งขันชิงแชมป์เหล่านี้จะเกิดขึ้นเพียงห้าเดือนก่อนโอลิมปิกฤดูร้อน 2024 ใน ปารีส

## กำหนดการ
รายการชิงเหรียญรางวัลทั้งหมด 75 รายการจะจัดขึ้นใน 6 สาขากีฬา

## อ้างอิง

## แหล่งข้อมูลอื่น
* เว็บไซต์หลัก 

2024
หมวดหมู่:กีฬาทางน้ำในปี พ.ศ. 2567
หมวดหมู่:การแข่งขันกีฬาหลายประเภทในปี พ.ศ. 2567
วัดโคกท่าเจริญ

**วัดโคกท่าเจริญ**  เป็นวัดราษฎร์สังกัดคณะสงฆ์มหานิกาย ตั้งอยู่ในตำบลพานทอง อำเภอพานทอง จังหวัดชลบุรี ที่ดินตั้งวัดมีเนื้อที่ 23 ไร่ 19 ตารางวา ปัจจุบันมีพระครูปลัดสัมพิพัฒนมงคลวราจารย์ (ธีระ อคฺคธมฺโม ป.ธ.3) ดำรงตำแหน่งเจ้าอาวาส

วัดโคกท่าเจริญตั้งเมื่อ พ.ศ. 2467 โดยนางหงษ์ เทียนไชย กำนันทอง สหายา และนางเงิน สหายา ทั้ง 3 คน ซึ่งเป็นพี่น้องกันได้ร่วมกันสร้างอาคารเสนาสนะขึ้น และได้มีการพัฒนามากในสมัยของพระครูไพศาลสารธรรม (ปี่ อินฺทโชโต) เป็นเจ้าอาวาส และได้มีการพัฒนามาโดยลำดับจนถึงปัจจุบัน วัดได้รับพระราชทานวิสุงคามสีมา เมื่อวันที่ 18 กุมภาพันธ์ พ.ศ. 2495

อาคารเสนาสนะประกอบด้วย อุโบสถ วิหาร ศาลาอเนกประสงค์ ศาลาการเปรียญ ภายในวัดมีอาคารโรงเรียนพระปริยัติธรรม ปูชนียวัตถุที่สำคัญมีพระประธานประจำอุโบสถ พระปรางค์ และรูปหล่อหลวงพ่อปี่ เดิมมีเนินโบราณสถานโบราณ แต่ต่อมาวัดได้สร้างอุโบสถและเจดีย์บรรจุอิฐทับบนเนินโบราณสถาน

## อ้างอิง

โคกท่าเจริญ
หมวดหมู่:สิ่งก่อสร้างในอำเภอพานทอง
หมวดหมู่:โบราณสถานในจังหวัดชลบุรี
ประตูตะระบา

thumb|ประตูตะระบา
thumb|right|ประตูตะระบาในช่วง ค.ศ. 1890
**ประตูตะระบา** (, ) เป็นประตูเมืองพุกามเพียงแห่งเดียวที่ยังหลงเหลืออยู่ ประตูตั้งอยู่ทางทิศตะวันออกของเมืองเก่า แม้พงศาวดารพม่าจะยืนยันว่าเมืองพุกามได้เสริมสร้างป้อมปราการในปี ค.ศ. 849 หลักฐานการตรวจอายุคาร์บอนของฐานกำแพงหลักคือราว ค.ศ. 1020 หากเมืองนี้ได้รับการเสริมป้อมปราการในคริสต์ศตวรรษที่ 9 ตามที่พงศาวดารระบุ ป้อมปราการเหล่านั้นจะต้องสร้างด้วยวัสดุที่มีความคงทนน้อยกว่า เช่น โคลน

ในปัจจุบันประตูประกอบด้วยศาลอิฐสองหลัง แต่ละหลังตั้งตรงข้ามกัน เป็นศาลของนะผู้พิทักษ์สองตนชื่อมี่นมะฮากีริและนะมะดอจี้ ซึ่งกล่าวว่าถูกประหารชีวิตตามคำสั่งของกษัตริย์

## เอกสารสามมิติ
โครงการซามานีจากมหาวิทยาลัยเคปทาวน์ ประเทศแอฟริกาใต้ เสนอบริการด้านเอกสารเชิงพื้นที่แก่อนุสรณ์สถานในพุกาม เพื่อตอบสนองต่อความเสียหายที่เกิดจากเหตุแผ่นดินไหว สิงหาคม ค.ศ. 2016 รวมถึงประตูตะระบา

## อ้างอิง

* 
* 
* 

หมวดหมู่:โบราณสถานในประเทศพม่า
หมวดหมู่:สิ่งก่อสร้างในพุกาม
กีฬาว่ายน้ำในกีฬาทางน้ำชิงแชมป์โลก 2024

**กีฬาว่ายน้ำในกีฬาทางน้ำชิงแชมป์โลก 2024** () เป็นการแข่งขันกีฬาว่ายน้ำในกีฬาทางน้ำชิงแชมป์โลก 2024 จัดขึ้นระหว่างวันที่ 11 ถึง 18 กุมภาพันธ์ ค.ศ. 2024 ที่แอสไพร์โดมในโดฮา, ประเทศกาตาร์

## กำหนดการ
จะจัดแข่งขันทั้งหมด 42 รายการ

*เวลาทั้งหมดเป็นเวลาท้องถิ่น ([[เวลาในกาตาร์|UTC+3]])*

## อ้างอิง

## แหล่งข้อมูลอื่น

* Swim Rankings results

2024
แอปเปิลวันละผลช่วยให้ห่างไกลจากหมอ

**"แอปเปิลวันละผลช่วยให้ห่างไกลจากหมอ"** () เป็นสุภาษิตในภาษาอังกฤษที่ปรากฏในคริสต์ศตวรรษที่ 19 ซึ่งสนับสนุนการบริโภคแอปเปิล และมีความต่อไปอีกว่า "หากผู้ใดรับประทานอาหารที่มีประโยชน์ต่อร่างกาย ผู้นั้นจะยังคงมีสุขภาพที่ดีและจะไม่ต้องไปหาหมอบ่อย ๆ"

## ต้นกำเนิด
สุภาษิตอีกแบบหนึ่งที่ว่า "กินแอปเปิลตอนเข้านอน แล้วท่านจะทำให้หมอไม่ได้ขนมปัง"  () ได้รับการบันทึกในฐานะคำกล่าวในแพมโบรกเชอร์ในปี ค.ศ. 1866 สุภาษิตสมัยใหม่ที่ว่า "แอปเปิลวันละผลช่วยให้ห่างไกลจากหมอ" เริ่มใช้ในช่วงปลายคริสต์ศตวรรษที่ 19 โดยมีตัวอย่างการพิมพ์ในยุคแรกๆ ที่พบตั้งแต่ต้นปี ค.ศ. 1887

## ภูมิหลังทางวิทยาศาสตร์
การศึกษาในปี ค.ศ. 2013 โดยใช้การสร้างแบบจำลองคอมพิวเตอร์ เปรียบเทียบการกินแอปเปิลกับการรับประทานยาลดคอเลสเตอรอลประจำวันทั่วไป เพื่อประเมินความเสี่ยงต่อโรคระบบหัวใจหลอดเลือด แบบจำลองคอมพิวเตอร์ประเมินการกินแอปเปิลวันละผลในผู้ที่มีอายุ 50 ปีขึ้นไปเปรียบเทียบกับการใช้ยากลุ่มสแตตินเพื่อลดคอเลสเตอรอลชนิดไลโพโปรตีหนาแน่นต่ำ โดยสรุปว่าการกินแอปเปิลวันละผล "สามารถเทียบเท่ากับยาแผนปัจจุบันและมีแนวโน้มที่จะมีผลข้างเคียงน้อยกว่า" ในขณะที่มีค่าใช้จ่ายรายปีใกล้เคียงกัน

ผลการศึกษาในปี ค.ศ. 2015 พบว่าผู้ที่รับประทานแอปเปิล "มีแนวโน้มมากกว่าที่จะห่างไกลจากหมอ (และยาตามใบสั่งยา) จากการวิเคราะห์อย่างหยาบ ๆ"  การศึกษายังพบว่าผู้ที่รับประทานแอปเปิลหนึ่งผลต่อวันจะใช้ยาตามใบสั่งยาน้อยลง 

### คุณค่าทางโภชนาการของแอปเปิล
แอปเปิลดิบขนาดกลาง (100 กรัม) ประกอบด้วยน้ำร้อยละ 86 และ คาร์โบไฮเดรต ร้อยละ 14 โดยมีไขมันและโปรตีนปริมาณเล็กน้อยและให้พลังงานอาหาร 52 แคลอรี  มีเส้นใยอาหารในปริมาณปานกลาง แต่ก็มีสารอาหารรองในระดับต่ำ

## อ้างอิง

หมวดหมู่:สุภาษิตอังกฤษ
หมวดหมู่:แอปเปิล
หมวดหมู่:สุขภาพ
หมวดหมู่:อุปลักษณ์ที่อ้างถึงอาหารและเครื่องดื่ม
ซน ซัง-ย็อน

**ซน ซัง-ย็อน** (; เกิด 2 เมษายน ค.ศ. 2002) เป็นนักแสดงชาวเกาหลีใต้ เขาเปิดตัวในฐานะสมาชิกในรายการวาไรตี้โชว์ของ Tooniverse ปี พ.ศ. 2559 ชื่อ Maknae Show 7 และได้ร่วมแสดงในรายการวาไรตี้ ละครโทรทัศน์ เว็บซีรีส์ ภาพยนตร์ และมิวสิกวิดีโออื่น ๆ ซนเปิดเป็นนักแสดงรุ่นเยาว์โดยแสดงบทบาทเป็นนักแสดงนำรุ่นเยาว์ในเรื่อง *[[Sspiring Partner]]* (2017), *[[หัวใจไม่มีกรอบ]]* (2017) และ *[[สะอาดนักต้องรักให้เข็ด]]* (2018) เขาโดดเด่นจากละครชุดทางโทรทัศน์เรื่อง *[[แร็กเก็ต บอยส์]]* ปี ค.ศ. 2021 ในบท พัง ยุนดัม ซึ่งเขาได้รับรางวัลนักแสดงหน้าใหม่ยอดเยี่ยมจาก 2021 SBS Drama Awards ในปี ค.ศ. 2022 เขาได้แสดงซีรีส์ของเนตฟลิกส์เรื่อง *[[มัธยมซอมบี้]]* ในบท ชัง อูจิน

## ผลงานการแสดง

### ภาพยนตร์

## อ้างอิง

## แหล่งข้อมูลอื่น
* Official website
* 

หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2545
กีฬาฮอกกี้น้ำแข็งในโอลิมปิกฤดูหนาว 2026

การแข่งขัน**กีฬาฮอกกี้น้ำแข็งในโอลิมปิกฤดูหนาว 2026** จะแข่งขันในสนามสองแห่งที่ตั้งอยู่ในกลุ่มมิลาน ปาลาอิตาเลีย และ ฟิเอรา มิลาโน

การแข่งขันประเภทชายจะมีทีมแข่งขัน 12 ทีม และประเภททีมหญิง 10 ทีม ขณะนี้รัสเซียและเบลารุสถูกแบนจากการแข่งขันชิงชนะเลิศระดับนานาชาติผ่านรายการของ IIHF ในปี ค.ศ. 2024 เนื่องจากการรุกรานทางทหารในยูเครน ยังไม่มีการตัดสินใจว่าจะขยายโทษแบนหรือไม่และอาจส่งผลกระทบต่อแชมป์เปี้ยนชิพ

## สนาม

## ทีมชาย
### การคัดเลือก

รอบคัดเลือกสำหรับทีมชายในโอลิมปิกฤดูหนาว 2026 ถูกกำหนดโดยการจัดอันดับโลกของ IIHF ต่อจากการแข่งขันฮอกกี้น้ำแข็งชายชิงแชมป์โลก 2023 แปดอันดับแรกจะเข้าร่วมพร้อมเจ้าภาพและสามทีมที่ผ่านรอบคัดเลือก

### ประเทศที่เข้าร่วมแข่งขัน
กลุ่มถูกแบ่งตามการแข่งขันฮอกกี้น้ำแข็งชายชิงแชมป์โลก 2023 รอบคัดเลือกที่ 1, 2 และ 3 จะเป็นผู้ชนะของการแข่งขันรอบคัดเลือกรอบสุดท้าย การกำหนดโควต้าจะพิจารณาจากการแข่งขันรอบคัดเลือก

## ทีมหญิง
### การคัดเลือก

## หมายเหตุ

## อ้างอิง

หมวดหมู่:ฮอกกี้น้ำแข็ง
หมวดหมู่:โอลิมปิกฤดูหนาว 2026
วันเพเพโร

**วันเพเพโร** () จัดขึ้นในวันที่ 11 พฤศจิกายนของทุกปี เป็นงานเฉลิมฉลองในประเทศเกาหลีใต้ที่คล้ายกับวันวาเลนไทน์ เป็นงานอีเวนต์ทางการตลาดประจำปีที่ใหญ่ที่สุดในประเทศเกาหลีใต้ ในวันนี้มีการให้หรือแลกเปลี่ยนขนมเพเพโรซึ่งเป็นไลน์ขนมคุกกี้แท่งจุ่มช็อกโกแลต  โดยมีจุดประสงค์เพื่อแสดงความรู้สึกต่อเพื่อนและคนที่รัก วันเพโรโรจัดขึ้นในวันที่ 11 พฤศจิกายนเพราะรูปร่างของขนมเพโรโรมีคล้ายกับการเขียนวันที่อย่างย่อว่า 11/11

## ดูเพิ่ม
* วันป๊อกกี้และวันเพรทซ์ งานอีเวนต์ที่คล้ายกันในประเทศญี่ปุ่น และจัดในวันที่ 11 พฤศจิกายน เช่นกัน

## อ้างอิง

หมวดหมู่:วัฒนธรรมเกาหลีใต้
หมวดหมู่:งานเฉลิมฉลองในเดือนพฤศจิกายน
หมวดหมู่:งานเฉลิมฉลองเกี่ยวกับอาหารและเครื่องดื่ม